Gorski javor

Gorski javor (lat. Acer pseudoplatanus je biljka iz porodice Aceraceae: javori.
 Opis 
Gorski javor naraste do oko 20-25 metara u visinu. Debla stabala su visoka i ravna, a krošnja je mala. Kora je sive boje, tanka, glatka, u starijoj dobi počinje se raspucavati u obliku pločica i otpadati sa debla (kao i kod platane). Izdanci su sivosmeđe boje. Pupovi su obavijeni velikim brojem zelenkastih ljuskica, čiji su vrhovi crne boje. Nalaze se unakrsno nasuprotni na izdancima. Listovi su peterokraki, karakovi su jajoliko duguljasti, na vrhu su ušiljeni, na rubu krupno napiljeni, režnjevi su šiljasti, a ukupna veličina listova može doseći 20 cm. Listovi su s gornje strane tamnozelene boje, donje su svijetlozelene boje s ćupercima bijelih dlačica u uglovima lisnih žila. Peteljka je duga, crvene boje. Plod se sastoji od dvije perutke koje su međusobno spojene pod uglom nešto manjim od 90 stepeni, sjemenka je orašćić, izbočena i pričvršćena na krilce mrežaste nervature. Korijen u početku razvija žilu srčanicu, a kasnije razvija više glavnih korijenovih žila.

 Rasprostranjenje 

Raste u brodovitom i planinskom području Evrope i Male Azije. Kod nas u Bosni i Hercegovini je autohtona vrsta drveća, dolazi na nadmorskoj visini do 1250 metara, najčešće u zajednici sa bukvom i jelom.

Također pogledajte
Biljka
Klen
Vrste javora
Reference

Kategorija:Flora Bosne i Hercegovine
Kategorija:Sapindales